μνημην της ιδιας γαμετης μετα μοιραν ατρεπτον εν στερνοισιν εχων ιδιος ποσις ων ετι ζωος ητις εφυ στηλαις παροιδοπορε τουθ υπεγρα[ψ]α πρωτον μεν τυπος ην αυτη χρυσης αφροδιτης ειχε δε και ψυχην αφελη στερνοισι μενουσαν ην αγαθη νομιμοις δε θεου παρεγεινετο πασιν ουδεν ολως παρεβαινε χαριζετο λειπομενοισιν δουλις υπαρχουσα στεφανον τον ελευθερον εσχεν. ζωους τρεις εκυησε γονους μητηρ εγενηθη δισσων αρρενικων το δε θηλυ τριτον κατιδουσα ηους ενδεκατης ελιπε ψυχην αμεριμνως. καλλος δ αυ μετα μοιραν αμαζονος εσχεν απιστον ωστε νεκρας πλεον η ζωσης εις ερωτα φερεσθαι. εικοστον δε βιωσασαν αφελως ενιαυτον μαρκιαν την ελικην ζοφερος ταφος ενθα καλυπτει.
Italia — Roma — 2nd/3rd c. AD — IG XIV 1839 — GVI 1164 — cf. IGUR IV, p. 165, 1268
 cf. IGUR IV, p. 165, 1268